# Halhan

Halhan o Haian (Le Haillan en francés) es una comuna bordalesa de Guiana administrada pr'au departament de Gironda de la region de Novèra Aquitània, ancianament d'Aquitània.

## Toponimia

Dauzat postula un *Fadilianum, en remarcant pr'aquò que l'article (dau nom francés) haré puslèu supausar un nom comun.
Bénédicte Boyrie-Fénié constata que i a pas de fòrmas ancianas e que la fòrma gascona es despervesida d'article. Lo segond punt la mena a supausar, shens certitud, puslèu un nom ancian, anterior a l'estrat dialectau, per exemple lo nomen Falius damb lo sufixe -anum.
La mapa de Cassini (sègle XVIII) presenta una Ste Christine, probablament una parròpia e au sud-èst un lòc ordinari, Haillan. Las mapas pus recentas pòrtan l'article o pas : Haillan per la mapa d'Estat-Major, Le Haillan après la formacion de la comuna. La preséncia de l'article en francés es benlèu una influéncia dau nom francés de las comunas vesinas : i a a costat Le Taillan (-Médoc) (Lo Telhan de Medòc, ancian *Ortelhan pui *Autelhan, Le Pian (-Médoc), en gascon Lo Pian (de Medòc), ancian Aupian, pui tanben Lo Boscat.
La glèisa de Senta Cristina auré estat desrocada. La comuna, que dependèva d'Aisinas, data dau 9 de març 1867 e la parròpia de Senta Cristina donèt donc pas de comuna a la Revolucion. Carré donc considerar Haillan coma un microtoponime e l'anterioritat d'una villa romana, shens estar impossibla, es pas çò de pus probable. I a un apellatiu faian, varianta de fau o hau e un lòc Fayan a Pèi Seguin. Una varianta pus gascona es *haian, atestada a La Seuva sus l'ALG, mapa 152. Coma lo hau es un aubre puslèu rare, pòt nommar un lòc. La consciéncia dau sens dau nom Haian pòt favorizar la consciéncia que i avèva un tau aubre sol a l'emplaçament de l'aglomeracion e dens aqueth cas, l'adopcion d'un article definit dens la fòrma oficiala, en mèi de las rasons dejà donadas, a pas ren d'estonable. Ajustem qu'en francés coma en occitan, damb la preposicion, la prononciacion a (h)aian es desgraciosa, çò que pòt menar a preferir [o] (au) (h)aian. Coma los parlars bordalés recents iodizan lh, i a pas de parelh minimau entre Halhan e Haian, mès la grafia Haian es la pus probabla.

## Istòria

La comuna, que dependèva d'Aisinas, se creèt lo 9 de març 1867.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Andréa Kiss | PS pui Generacion.s | professora d'economia |
| 2002 | 2014 | Bernard Labiste | PS | |
| 1988 | 2002 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 9939, totala: 11197 :
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | 1 006 | 920 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 042 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 613 | 2 272 | 3 949 | 5 584 | 6 974 | 8 133 | 8 378 | 8 407 | 8 362 8 696 |
| 2009 | 2010 |
| 8 442 8 778 | 8 933 9 289 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Gironda

## Nòtas

* 1 2 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 166
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 341
* ↑ https://www.geoportail.gouv.fr/donnees/carte-de-cassini cercar Le Haillan
* ↑ https://www.geoportail.gouv.fr/carte cercar Le Haillan
* ↑ https://web.archive.org/web/20200614182528/https://www.ville-lehaillan.fr/Histoire.html
* ↑ Jean Seguy, Atlas Linguistique et Ethnographique de la Gascogne, vol. 1
* ↑ https://web.archive.org/web/20200614182528/https://www.ville-lehaillan.fr/Histoire.html
* ↑ https://www.sudouest.fr/2020/05/29/le-haillan-andrea-kiss-elue-pour-un-deuxieme-mandat-de-maire-7522493-2944.php
* Portau de Guiana